
Camera  Deputaţilor

	COMISIA 

02.04.2012

26/1064/2010


BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra propunerii legislative pentru modificarea şi completarea Ordonanţei de urgenţă a Guvernului nr.18 din 4 martie 2009 privind creşterea performanţei energetice a blocurilor de locuinţă, transmisă cu adresa nr.P.l.x. 151 din 7 aprilie 2010.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

              VICEPREŞEDINTE,                                           PREŞEDINTE,

Alin Silviu Trăşculescu                                       Bogdan Cantaragiu                                   
[image: image2.png]ROMANIA




Parlamentul  României

Camera  Deputaţilor

	COMISIA 
PENTRU INDUSTRII ŞI SERVICII

02.04.2012
23/81/2010
	COMISIA PENTRU ADMINISTRAŢIE PUBLICĂ, AMENAJAREA TERITORIULUI 
ŞI ECHILIBRU ECOLOGIC
02.04.2012
26/1064/2010


                                                      RAPORT COMUN

asupra propunerii legislative pentru modificarea şi completarea Ordonanţei de urgenţă a Guvernului nr.18 din 4 martie 2009 privind creşterea performanţei energetice a blocurilor de locuinţă

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu propunerea legislativă pentru modificarea şi completarea Ordonanţei de urgenţă a Guvernului nr.18 din 4 martie 2009 privind creşterea performanţei energetice a blocurilor de locuinţă, trimisă cu adresa nr.P.l.x 151 din 7 aprilie 2010, înregistrată cu nr.23/81 din 08 aprilie 2010, respectiv nr.26/1064 din 8 aprilie 2010.

Consiliul Legislativ, cu avizul nr.1209/19.10.2009, a avizat favorabil propunerea legislativă, cu observaţii şi propuneri.


Guvernul, prin adresa nr.177/25.01.2010, a transmis că nu susţine adoptarea propunerii legislative.

Senatul, în calitate de primă Cameră sesizată, a respins propunerea legislativă, în  şedinţa din 31 martie 2010.
Comisia juridică, de disciplină şi imunităţi şi Comisia pentru buget, finanţe şi bănci, cu avizele nr.Pl-x 653/02.02.2010, respectiv nr.22/170/28.04.2010, au avizat negativ propunerea legislativă.
Propunerea legislativă are ca obiect de reglementare reducerea costurilor de reabilitare termică, precum şi majorarea cu 10% a cuantumului alocaţiilor de la bugetul de stat, destinate acestor cheltuieli, cu diminuarea corespunzătoare a contribuţiei asociaţiilor de proprietari, astfel încât să fie încurajată înscrierea mai multor asociaţii de proprietari în programele locale multianuale privind creşterea performanţei energetice a blocurilor de locuinţe.

În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă în şedinţa din 20 aprilie 2010, iar membrii Comisiei pentru industrii şi servicii în şedinţa din 28 martie 2012.

La lucrări au fost prezenţi, din partea Comisiei pentru administraţie publică, amenajarea teritoriului şi echilibru ecologic, 30 deputaţi din totalul de 33 deputaţi, iar din partea Comisiei pentru industrii şi servicii din totalul de 30 de deputaţi membri ai comisiei, au participat 16 deputaţi, 3 deputaţi fiind în protest parlamentar iar 11 absenţi.
La dezbaterea propunerii legislative au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, invitaţi din partea Ministerului Dezvoltării Regionale şi Turismului.
În urma dezbaterii, membrii celor două Comisii au hotărât, cu unanimitate de voturi a celor prezenţi, să propună Plenului Camerei Deputaţilor respingerea propunerii legislative, din următoarele considerente:

- Ordonanţa de urgenţă a Guvernului nr.18/2009 conţine prevederi referitoare la modalitatea de preluare, parţial şi/sau integral, de către autorităţile administraţiei publice locale, în funcţie de criteriile stabilite şi aprobate pe plan local, a cheltuielilor aferente executării lucrărilor de intervenţie, corespunzătoare cotei părţi a proprietarului/proprietarilor aflat(aflaţi) în imposibilitatea de a asigura sumele ce îi/le revin, precum şi ale asociaţiilor care nu au resurse financiare suficiente;

- conform Metodologiei de calcul al performanţei energetice a clădirilor, auditul energetic este o procedură sistemică de obţinere a unor date despre profilul consumului energetic existent al unei clădiri, de identificare şi de cuantificare a măsurilor pentru realizarea unor economii de energie, precum şi de raportare a rezultatelor. Pentru determinarea performanţei energetice a unei clădiri, auditorul energetic pentru clădiri determină consumul energetic existent al clădirii pe baza principalelor caracteristici termice şi energetice ale construcţiei şi ale instalaţiilor aferente acesteia şi propune măsuri pentru reducerea consumurilor energetice. În consecinţă, pentru blocurile de locuinţe construite în perioada 1950 – 1990, inclusiv în programele anuale de creştere a performanţei energetice, pentru atingerea ţintei de reducerea a consumului anual specific de energie pentru încălzire la blocurile de locuinţe sub 100 kWh/mp arie utilă, în condiţiile de eficienţă economică, dezvoltarea proiectului tehnic pentru executarea lucrărilor de izolare termică la acesta se poate face numai pe baza măsurilor cuprinse în auditul energetic.


Prin obiectul de reglementare şi conţinutul său, propunerea legislativă face parte din categoria legilor ordinare.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

                      VICEPREŞEDINTE,                                     
   PREŞEDINTE,

                   Alin Silviu Trăşculescu



Bogdan Cantaragiu
Consilier parlamentar                                                                             


Consilier parlamentar
Silvia Vlăsceanu                                                                                              

